  Виталий Пронин Богданлэн та нырысетӥ бадӟым ӝытэз.Кылем арняе Пичи Пургалась культурая юртын ортчиз кылбурчилэн, кырӟасьлэн Богдан Анфиногеновлэн «Ӝикъя Promo» ӝытэз-концертэз. Богданлэн та нырысетӥ бадӟым ӝытэз. Сое ӟечкыланы вуизы но артистэн одӥг сцена вылын кырӟазы пурга музъем вылысь кизилиос: пичи Егор Маштаков, кырӟась кылбурчи Сергей Соснов, кырӟась Светлана Зайцева, «Бигриночки» коллективысь егит эктӥсьёс. Озьы ик дӥсьсэ возьматъяз дизайнер Татьяна Москвина, Богданлэсь кылбуръёссэ лыдӟизы Пичи Пурга библиотекаын ужасьёс. Кызьы соос пусйизы, Богдан - паймымон но котыр ласянь быгатӥсь пияш. Вераны кулэ, Пичи Пургалан ортчем тол Гурт шудонъёсын но чузъяськем тросэз кырӟанъёс Богданэн гожтэмын вал.[gallery link="file" size="large" columns="2" ids="29481,29480,29479,29478"]Сергей Захаров Туспуктэм: Пичи Пургалась культурая юрт  